	FOIRM 11

	Iarratas chun teideal sealbhach (maoin a ceannaíodh faoi na hAchtanna Talamh-Cheannaigh) a chomhshó i gcás nár imscrúdaigh abhcóide an teideal chun na tionóntachta a bhí ar marthain roimh an gcéadchlárú (Riail 35)

	CLÁRLANN NA TALÚN

	Contae                          Fóilió

	Mionnaímse, A.B., as               , úinéir cláraithe na maoine dá dtagraítear i mír 1 de seo, agus deirim—

	1. Tuairiscítear an mhaoin lena mbaineann an t-iarratas seo i bhfóilió             den chlár do Chontae            .

	2. Is mise (nó, Is é/í C.D.) an t-úinéir cláraithe (agus tagraím don toiliú ó C.D. sin leis an iarratas seo, atá á thaisceadh leis seo (féach Nóta 4)).

	3. (Sonraigh go hachomair téarmaí na diúscartha is fréamh don teideal, mar aon leis na doiciméid, na fíorais agus na teagmhais dá éis sin lena léirítear an teideal atá á éileamh. Má nochtaítear sna doiciméid aon mhuirear nó ualach eile, ní foláir a chruthú gur urscaoileadh é, i gcás nach n-admhaítear é a bheith ann) e.g. le socraíocht, dar dáta an          , a rinneadh nuair a phós C.D. agus E.F., (nó, le tíolacas, dar dáta an            , nó, lena uacht nó lena huacht dar dáta an               ) thíolaic (nó réadtiomnaigh) A.B., tionónta na maoine an uair sin, an mhaoin sin chun        .

	4. Na gníomhais agus na doiciméid eile atá leagtha amach sa Sceideal a ghabhann leis seo, is iad a bhfuil i mo sheilbh nó faoi m’urláimh de ghníomhais agus de dhoiciméid a dhéanann difear don mhaoin.

	5. Is mise (nó, Is é/í C.D.) atá i seilbh na maoine go léir agus níl an mhaoin ná aon chuid di á háitiú ag aon duine seachas mé féin (nó C.D.) (ach amháin               ag a bhfuil (achar) di ar áitiú faoi).

	6. De réir mar is eol dom, níl aon mhorgáiste, muirear, léas, lian, comhaontú, cúnant sriantach, eire ná iontaobhas ann a dhéanann difear don mhaoin a shonraítear i mír 1 agus is ábhar do m’iarratas, ná d’aon chuid di, nár nochtadh sna himeachtaí sa Chlárlann i leith an iarratais, agus níl aon duine i seilbh, ná ag áitiú, aon chuid den mhaoin i gcodarsna le m’eastátsa (nó, lena eastátsan nó lena heastátsan) inti.

	7. Ní heol dom aon cheist a dhéanann difear do mo theideal chun na maoine ná chun cuid ar bith di, ná aon ní a dhéanann ná a dhéanfadh difear don teideal sin ná a thugann ná a thabharfadh i gceist é i slí ar bith.

	8. De réir mar is eol dom, níl leas sna himeachtaí i leith an iarratais sin ag aon duine atá faoi bhun 18 mbliana d’aois, nó atá mímheabhrach, (ach amháin — tabhair ainm agus seoladh aon duine leasmhair atá ina mhionaoiseach nó ina mionaoiseach (féach Nóta (1)) nó atá mímheabhrach agus ainm agus seoladh a chaomhnóra nó a caomhnóra, nó a chúramaí nó a cúramaí, nó a iontaobhaithe nó a hiontaobhaithe faoi Alt 57 den Acht Comharbais, 1965, más ann) ná níl aon imeachtaí ar feitheamh in aon chúirt i leith na maoine sin (ach amháin — tabhair sonraí aon chaingne nó agra atá ar feitheamh).

	9. Na conarthaí, na hachomaireachtaí, na tuairimí dlíthiúla, na foréilimh, na freagraí, na gníomhais, na huachtanna agus na doiciméid eile dá dtagraítear san iarratas sin, nó a taisceadh in éineacht leis, agus a tugadh ar aird sna himeachtaí ina leith, is iad sin na doiciméid uile atá i mo sheilbh nó faoi m’urláimh (nó, i seilbh               nó faoina urláimh nó faoina hurláimh) agus a bhaineann leis an maoin sin.

	10. Iarraim go ndéanfaí teideal iomlán den teideal sealbhach atá i gclár na maoine (agus go ndéanfaí na heirí seo a leanas a iontráil sa chlár sin mar ualaí. Sonraigh na hualaí a bunaíodh roimh an gcéadchlárú agus a n-admhaíonn an t-iarratasóir iad a bheith ar marthain).

	An Sceideal

	(gníomhais agus doiciméid a dhéanann difear don mhaoin)

		Síniú an teisteora.
	Arna mhionnú an       lá seo de               20       , i                    i gContae              os mo chomhairse, Coimisinéir Mionnaí (nó duine cáilithe eile), agus tá aithne agam ar an teisteoir

	Deimhnímse, X.Y., leis seo, go bhfuil aithne agam ar an teisteoir.
	(nó, tá aithne agam ar X.Y., a dheimhníonn go bhfuil aithne aige/aici ar an teisteoir).

	Síniú
	Síniú




	Nóta (1) — Tabhair do d’aire go gcruthaítear iontaobhas talún de bhua Chuid 4 den Acht um Athchóiriú an Dlí Talún agus Tíolactha, 2009 i gcás go ndílsítear leas do mhionaoiseach. Ní gá go bhfuil cumas i gcaomhnóirí mionaoisigh gníomhú mar iontaobhaithe thar a cheann nó thar a ceann — féach Alt 19 d’Acht 2009.

	Nóta (2) — Tá deimhnisc iomchuí Fhoirm 16 ar áireamh i bhFoirm 11.

	Nóta (3) — Má dhéantar an t-iarratas thar ceann comhlacht corpraithe, féadfaidh an Rúnaí nó an Gníomhaire Dlí é a dhéanamh, nó féadfaidh duine cuí-údaraithe ag an gcomhlacht sin é a dhéanamh má dheimhneasctar gur duine cuí-údaraithe an duine sin agus go bhfuil an fhoinse eolais is gá aige nó aici.

	Nóta (4) — Féach Riail 40(a).

	Nóta (5) — Má tá níos mó ná iarratasóir amháin ann, is cóir an fhoirm a leasú dá réir sin.



